ПРОГРАМ ЈАВНЕ РАСПРАВЕ

О НАЦРТУ ОДЛУКЕ О ИЗМЕНАМА ОДЛУКЕ О

ЛОКАЛНИМ КОМУНАЛНИМ ТАКСАМА

1. У поступку уређивања области једног од изворних прихода остварених на територији општине Оџаци – локалних комуналних такси, које припадају општини Оџаци, Одељење за финасије и јавне приходе спроводи јавну расправу о Нацрту Одлуке о изменама Одлуке о локалним комуналним таксама.
2. Јавна расправа траје 15 дана од дана објављивања.
3. Учесници у јавној расправи су сва заинтересована физичка и правна лица.
4. Програм јавне расправе се објављује на интернет страници Општине Оџаци и огласним таблама Општинске управе општине Оџаци.
5. Примедбе и предлози се достављају Општинској управи општине у писменом облику, најкасније до 03.12.2021. године, путем писарнице Општинске управе општине Оџаци, Кнез Михајлова 24. Оџаци.
6. Јавна расправа ће се одржати 06.12.2021. године у 8,30 часова, у сали Општинског већа Општине Оџаци, када сва правна и физичка лица могу образложити своје примедбе и предлоге упућене током јавног увида.
7. По окончању јавне расправе Одељење за финасије и јавне приходе Општинске управе општине Оџаци ће анализирати све примедбе, предлоге и сугестије у јавној расправи и на основу тога сачинити извештај о одржаној јавној расправи и објавити га на интернет страници Општине Оџаци и огласним таблама Општинске управе општине Оџаци.